Skytterne fra Jetsmark indledte ellers konkurrencen med en meget dårlig første skydning, hvor de var helt nede på en syvendeplads. Efter lørdagens skydninger var de 5 træffere fra førstepladsen. Men Jetsmark-hold var som forvandlet til søndagens afgørende skydninger, og med 139 træffere ud af 150 mulige skød de sig helt til tops. Det vindende hold fra Jetsmark bestod af Morten Clemmensen, Karl Andersen og Thomas Bertelsen. Jetsmark stillede med yderligere tre hold som sluttede som nr. 8, 14 og 15. Resultatet blev følgende: 1. Jetsmark, 329 træffere 2. Herfølge, 320 træffere 3. Havndal, 316 træffere 4. Århus, 315 træffere 5. København, 315 træffere

Referat:
For første gang i foreningens historie vandt Jetsmark Sogns Jagtforening DM i skeet for klubhold.